section_heading: Karijera
paragraph_text: Popularnost izvan Španjolske raste joj zahvaljujući ulozi Luise u filmu ceste I tvoju mamu također, meksičkoga redatelja Alfonsa Cuaróna (režirao i film Harry Potter i zatočenik Azkabana). Iako je sam film na španjolskome jeziku, polučio je znatan međunarodni uspjeh. U njemu glumi 28-godišnju udanu Španjolku pozvanu na vjenčanje u Meksiko. Tamo upoznaje dva maloljetna mladića, Julija (Gael García Bernal) i Tenocha (Diego Luna), s kojima neplanirano kreće na put u potrazi za predivnom plažom Rajska usta. I tvoju mamu također je 2003. godine nominiran za nagradu Oscar u kategoriji najboljeg originalnog scenarija te za BAFTA-u za najbolji neengleski film.